2013 m. gruodžio 19 d. Teisingumo Teismo (aštuntoji kolegija) sprendimas byloje (Gerechtshof te 's-Hertogenbosch (Nyderlandai) prašymas priimti prejudicinį sprendimą), kurią inicijavo X
(Byla C-437/12)1
(Vidaus mokesčiai – SESV 110 straipsnis – Registracijos mokestis – Panašūs vietos gaminiai– Importuotoms naudotoms transporto priemonėms ir jau esantiems nacionalinėje rinkoje panašiems automobiliams taikomo mokesčio neutralumas)
Proceso kalba: olandų
Prašymą priimti prejudicinį sprendimą pateikęs teismas
Gerechtshof te 's-Hertogenbosch
Šalys pagrindinėje byloje
X
Dalykas
Prašymas priimti prejudicinį sprendimą – Gerechtshof te 's-Hertogenbosch – Nyderlandai – SESV 110 straipsnio išaiškinimas – Vidaus mokesčiai – Nacionalinis teisės aktas, kuriuo nustatytas registracijos mokestis pradedant eksploatuoti lengvąjį automobilį nacionaliniuose keliuose – Mokesčio suma, nuo 2010 m. siejama su išmetamu CO2 kiekiu – Lengvasis automobilis, pradėtas eksploatuoti 2006 m. užsienyje ir įregistruotas 2010 m. nacionalinėje teritorijoje
Rezoliucinė dalis
Siekiant taikyti SESV 110 straipsnį nacionaliniai gaminiai, panašūs į naudotą automobilį, kaip antai nagrinėjamas pagrindinėje byloje, kuris pirmą kartą panaudotas iki 2008 m. vasario 1 d. ir importuotas bei įregistruotas Nyderlanduose 2010 m., yra jau esantys Nyderlandų rinkoje automobiliai, kurių savybės yra panašiausios į nagrinėjamo automobilio.
SESV 110 straipsnį reikia aiškinti taip, kad juo draudžiamas toks mokestis, kaip antai 2010 m. galiojęs mokestis už lengvuosius automobilius ir motociklus („belasting personenauto’s en motorrijwielen“), jei ir tiek, kiek šio mokesčio suma, nustatyta importuotiems naudotiems automobiliams juos registruojant Nyderlanduose, viršija mažiausią likutinę šio mokesčio sumą, vis dar įtrauktą į panašių naudotų automobilių, jau įregistruotų nacionalinėje teritorijoje, vertę.
____________
1 OL C 399, 2012 12 22.